मुंबई। बॉलीवुड के सुपरस्टार आमिर खान के लिए बुधवार की सुबह काफी अलग थी, क्योंकि अभिनेता ने खास तौर पर वेलेंटाइन डे के अवसर पर फिल्‍म 'जो जीता वही सिकंदर' का गीत 'पहला नशा' सुनकर अपने दिन का आगाज किया। पहला नशा मतलब हमारा पहला प्यार, वो प्यार जिसे देखते ही हम अपना दिल खो बैठते है और उसी के सपने संजोने लगते है। हर कोई जिंदगी में इस खूबसूरत फीलिंग से एक बार तो जरूर गुजरता है, ये पहला नशा होता ही कुछ ऐसा है।